
1. A Fóti Közszolgáltató Nonprofit Kft. 2021. október 1. napjától hatályos 184/2021. (IX.30.) KT határozattal jóváhagyott Szervezeti és működési szabályzat (továbbiakban: SZMSZ) I. Általános rendelkezések fejezet, 1. A Kft. főbb adatai alcím helyébe a következő rendelkezés lép:

„1. A Kft. főbb adatai:

Cégneve: 					Fóti Közszolgáltató Közhasznú Nonprofit Kft. 
Székhelye: 					2151 Fót, Malom utca 1.
Telephelyei: 					2151 Fót. 083/12 (2151 Fót, Ferenczy utca 8.)
       					2151 Fót, Vörösmarty u. 70. (ravatalozó)
       					2151 Fót, Sport utca 1608 hrsz.

Elektronikus elérhetősége: 			A Kft. honlapja: www.fotikozszolg.hu
Email elérhetősége: info@fotikozszolg.hu 
						
Alapításának időpontja:			2008. november 17.
Cégjegyzékszáma: 				13 09 124501
Adószáma: 					14539262-2-13
Statisztikai számjele:				14539262-8130-572-13
Tevékenységének időtartama:			határozatlan

Telefonos elérhetőség: 				06 27 539 680, 06 27 539 681
Számlaszámai és számlavezető bankjai:	OTP Bank Nyrt. 11742104-20051723
OTP Bank Nyrt.  11742104-20054355
OTP Bank Nyrt.  11742104-20051730
OTP Bank Nyrt.  11742104-20054635
OTP Bank Nyrt.  11763426-87522884
K&H Bank Zrt   10402197-50526751-86501001
	
Tagjai:						Fót Város Önkormányzata
							Székhely: 2151 Fót, Vörösmarty tér 1.
							Képviseli: Dr. Vass György polgármester				
		
2. Az SZMSZ I. Általános rendelkezések fejezet, 2. A Kft. jogállása, képviselete alcím 2.1. pont „206/2020. (IX.24.)” szövegrész helyébe „3/2022. (I.27.)” szöveg lép.

3. Az SZMSZ III. Kft. irányítása vezetése fejezet, 10. pontjának bevezető szövegrészében a „szolgáltatás vezető” szövegrész helyébe „beruházási csoportvezető” szöveg lép.

4. Az SZMSZ V. A Kft. szervezeti egységei és feladataik fejezet, 1. pont helyébe a következő rendelkezés lép:
1. A Kft. az alábbi belső szervezeti egységekre tagolódik:   

a) Városüzemeltetési szervezeti egység
Közvetlen vezetője a műszaki vezető

b) Beruházási szervezeti egység
Közvetlen vezetője a beruházási csoportvezető

c) Pénzügyi szervezeti egység
   Közvetlen vezetője a gazdasági vezető 

d) MIR vezető
A minőségirányítási vezető közvetlenül az ügyvezető alá tartozó munkakör, ami független a városüzemeltetési csoporttól.

5. Az SZMSZ V. A Kft. szervezeti egységei és feladataik fejezet, 4. Az egyes szervezeti egységek és feladatik alcím 4.1. pontja helyébe a következő rendelkezés lép:

4.1. Városüzemeltetés szervezeti egység feladatai:
· A város tulajdonában lévő, kül- és belterületi, bérlővel nem rendelkező köz- és egyéb területek kézi és gépi kaszálása, parlagfű-mentesítése, kivéve, amit a helyi rendelet a lakosság feladatának rendel.
· Kertészeti telephely fenntartása, működtetése.
· Közterületi virágosítás megtervezése, a virágok és cserjék kiültetése, gondozása, öntözése, fák gallyazása. 
· Öntözőrendszerek karbantartása.
· Parkok köztisztasági feladatainak ellátása, falevelek összegyűjtése.
· Közterületi új ültetésű fák gondozása (öntözés, tányérozás). 
· Közterületi hulladék gyűjtés és beszállítás hasznosító műbe.
· Illegális hulladékgyűjtés és égetőbe, illetve lerakóba szállítás.
· Gépi úttisztítás seprőgéppel.
· Utcabútorok telepítése, karbantartása. 
· KRESZ táblák kihelyezése.
· Útellenőri szolgálat fenntartása, a jogszabályban előírt rendszerességű útellenőrzések lefolytatása és az előírt dokumentáció vezetése, illetve a feltárt problémák jelzése a műszaki vezető felé, a megoldás nyomon követése.
· Az éves útellenőri beszámoló elkészítése az Önkormányzat számára.
· Burkolt utak karbantartása, kátyúzása, foltszerűen.
· Földesutak zúzottköves javítása és gréderezése.
· Téli síkosságmentesítés. 
· Járdák karbantartása.
· Rácsos átereszek karbantartása.
· Szikkasztó árkok, zárt csapadékelvezető rendszerek karbantartása.
· Csapadék készenlét fenntartása.
· Közreműködés a városi rendezvények lebonyolításában.
· Piac üzemeltetési feladatok ellátása.
· A Polgármesteri Hivatal által megrendelt egyéb munkák teljesítése. 
· Egyéb közterületi segédmunkás feladatok elvégzése. 
· A központi telephely munkálatainak szervezése, irányítása, ellenőrzése, a kazánház működtetésének a telephely épületeinek karbantartási munkálatainak megszervezése, elvégzése. 
· Vis Major esetén kármentesítés. 
· Munkaidő nyilvántartás és feladat teljesítés adminisztrációja.
· A dolgozók munkaruha ellátásának feladatai, munkaruha nyilvántartás vezetése. 
· Szerszám és anyag átvétel és anyag kiadás adminisztrációja.
· Leltározás. 
· A telephely energiaszolgáltató mérők rendszeres ellenőrzése leolvasása.
· Lakossági kérdések megválaszolása.
· Iratkezeléssel kapcsolatos feladatok és postázási ügyintézés. 
· Kapcsolattartás partnerekkel, hivatalokkal. 
· Árajánlatkérések, megrendelések, szerződések, engedélyek előkészítése. 
· Munka- és tűzvédelmi ellenőrzési feladatok és az éves oktatás koordinálása.

Temető üzemeltetési feladatai
· a temetés feltételeinek biztosítása,
· gondoskodás a temető nyitásáról és zárásáról,
· a ravatalozók folyamatos takarítása, a technikai eszközök üzemképes állapotban tartása, mely magába foglalja a temetők területén lévő halotthűtőt is,
· a temetőbe szállított elhunytak átvételéről és tárolásáról való gondoskodás,
· temetőben lévő temetési helyekről, sírhelyekről a sírhelykarton-, a sírboltok nyilvántartására a sírbolt könyv-, az egyéb temetési helyek nyilvántartására a temetői nyilvántartó könyv vezetése és ezek biztonságos őrzése,
· a temetői sír-, sírbolt- és urnahelyek értékesítése az Önkormányzat temetői rendelet díjszabása alapján,
· a temetőlátogatók folyamatos tájékoztatása az őket érintő kérdésekben,
· a temetési helyek kijelölése,
· a temető és létesítményeinek takarítása, tisztán tartása,
· az utak seprése, síkosságmentesítés, hóeltakarítás,
· a temetőben keletkezett hulladék elszállítása,
· a bokrok és cserjék rendszeres metszése, fák gallyazása, fűkaszálás,
· gondoskodás a temetői rend betartásáról és betartatásáról,
· a temetők infrastruktúrájának üzemeltetése és karbantartásának biztosítása (vízvezeték, vízcsapok, elektromos hálózat, utak, járdák, kapuk, kerítések stb.),
· a temetéshez szükséges hatósági igazolások-, halottvizsgálati bizonyítványok archiválása,
· veszélyes fák kivágása, esetenként emelőkosaras darus gépjármű igénybevételével,
· a vállalkozás szerűen ipari tevékenységet végző vállalkozóktól a díjak beszedése, a munkálatok elvégeztével a munkaterület rendezettségének ellenőrzése.

6. Az SZMSZ V. A Kft. szervezeti egységei és feladataik fejezet, 4. Az egyes szervezeti egységek és feladatik alcím a következő 4.5. ponttal egészül ki:

4.5. MIR vezető feladatai:
· Összeállítja és felügyeli az ISO 9001 rendszer működtetésének alapdokumentumait.
· Lefolytatja a rendszeres belső ellenőrzéseket és előkészíti a külső ellenőrzéseket.
· Koordinálja a vevő elégedettségi felmérést. 
· javaslatokat tesz a minőségfejlesztési projektekre.

7. Az SZMSZ 1. melléklete helyébe jelen szabályzat 1. mellékelte lép.

8. Hatályát veszti az SZMSZ 
a) V. A Kft. szervezeti egységei és feladataik fejezet, 4. Az egyes szervezeti egységek és feladatik alcím, 4.3. pontja, és
b) VI. A Kft. működési rendje fejezet, 3. Munkarend és ügyfélfogadás alcím 3.1. pontja.

9. A Fót Közszolgáltató Közhasznú Nonprofit Kft. SZMSZ-ének módosítása 2022. június 1. napján lép hatályba. 


Fót, 2022. május …			

A Fóti Közszolgáltató Közhasznú Nonprofit Kft.

